|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 12.02- 18.02.2024 г. (7-ма седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 141 случая на заразни заболявания, от които:

1. Грип и остри респираторни заболявания (ОРЗ) - 134 случая.

Общата заболяемост от грип и ОРЗ за областта е 185,34 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 30 | 54 | 24 | 23 | 3 | 134 | 185,34 %оо |

1. 2 регистрирани случая на заболели от COVID-19. Заболяемост за областта за 14 дни на 100000 жители към 19.02.2024г. – 5,58 %оо при 7,43 %оо за РБългария.
2. 3 случая на въздушно-капкова инфекция – скарлатина и варицела;
3. 1 случай на хепатит – вирусен хепатит тип С;
4. 1 случая на чревна инфекция – колиентерит;
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Направени са 2 проверки по сигнал: 1 в ПМГ Иван Вазов, гр. Добрич и 1 в ДГ № 25, гр. Добрич. Не са констатирани нарушения.

Извършени са епидемиологични проучвания на регистрирани заразни болести - 7 бр.

Лабораторен контрол на противоепидемичния режим в детски градини и социални заведения - 207 бр. проби с 7 положителни резултата, от които 183 бр. паразитологични проби с 7 положителни резултата, 3 бр. микробиологични проби без положителни резултати и 21 бр. бързи антигенни тестове за COVID-19 без положителни резултати.

Във връзка с Националната АНТИСПИН кампания по случай празника на влюбените-14 февруари в КАБКИС са изработени 156 бр. изследвания общо за ХИВ, HBsAg, HCV и Syphilis без положителни резултати. Изследвани и консултирани са 40 лица.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 6 проверки на лечебни заведения за болнична помощ. Няма установени нарушения.

Издадени заповеди за промяна на състава на ЛКК- 3 бр.

Приети и обработени са 3 жалби.

За периода в РКМЕ са приети и обработени 144 медицински досиета, извършени са 102 справки, изготвени са 180 преписки и 97 бр. МЕД за протокола за ТП на НОИ, проверени са 73 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **3** проектни документации, издадени са **2** здравни заключения и **1** становище по процедурите на ЗООС. Извършени са **6** проверки на обекти с обществено предназначение (ООП) в процедура по регистрация, вкл. и по предписания, регистрирани са **3** обекта с обществено предназначение. Издадени са **2** предписания за предприемане на задължителни хигиенни мерки.

През периода са извършени общо **75 основни проверки** по текущия здравен контрол. Реализираните **насочени проверки са** **общо 107: 56** от тях са извършени във връзка с контрола по тютюнопушенето и продажбата на алкохол; **10** – по спазване забраната за продажба и употреба на диазотен оксид (райски газ); **40**– контрол върху ДДД-мероприятията; **1** - насочена проверка на седмично разписание в учебно заведение.

**Лабораторен контрол:**

Питейни води: физико-химичен и микробиологичен контрол – **11** бр. проби питейни води, от тях **3** бр. проби не съответстват (1 - по показатели Колиформи, Ентерококи; 1 – по показател Микробно число; 1 – по показател „нитрати“).

Във връзка с насочен здравен контрол е изследвана **1** проба питейна вода по микробиологични показатели – съответства на нормативните изисквания.

Минерални води: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: физикохимичен контрол – **2 бр.** проби биоцид и **2 бр.** дезинфекционни разтвори, от тях – **1** проба с **1** анализ по показател АДВ на биоцида не съответства на нормативните изисквани; работният разтвор – съответства.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- съставени са **2** акта за установени административни нарушения на физически лица.

**Дейности по профилактика на болестите и промоция на здравето (ПБПЗ):**

Проведени са **19 лекции /обучения** с обхванати **319** лица в учебни заведения на територията на гр. Добрич, гр. Каварна, гр. Тервел и гр. Ген. Тошево. Дейностите са по Национална програма за профилактика на хроничните незаразни болести, Национална програма за подобряване на детското и майчино здраве 2021 – 2030 г., Национална програма за превенция и контрол на ХИВ и СПИ 2021-2025 г. и Националната стратегия на Република България за равенство, приобщаване и участие на ромите (НСРБРПУР) 2021-2030 г.

Във връзка с провеждане на втори етап на АНТИСПИН кампания по повод отбелязване на 14 февруари – Ден на влюбените, са проведени 6 масови прояви с обхванати 845 лица. Предоставени за **390** бр. здравно-образователни материали и **960** бр. презервативи.

Оказани **10** методични дейности на **20** лица (медицински специалисти, педагози, педагогически съветник, секретар на МКБППМН).

Изготвен е информационен бюлетин във връзка с 14.02. – Ден на влюбените и провежданата АНТИСПИН кампания, разпространен до всички регионални медии.

Във връзка с дейности за подобряване на сексуалното и репродуктивното здраве за проведени **3** лекции/обучения с **56** лица, предоставени са **20** бр. здравно-образователни материали. Във връзка с дейности по профилактика на наркоманиите е проведена **1** лекция с **27** лица, предоставени са **20** бр. здравно-образователни материали. Оказани **2** методични дейности на **3** лица.

По реда и процедурите на Наредба №10 на МЗ са извършени оценки на **8** представени в РЗИ-Добрич седмични разписания на учебни занятия за втори срок на учебната 2023/204 г. от учебните заведения в областта.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **12.02- 18.02.2024 г.** по чл. 56 от Закона за здравето са извършени **28** проверки в **28** обекта (10 детски и учебни заведения, 18 други закрити обществени места по смисъла на § 1а от допълнителните разпоредби на Закона за здравето). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*